5. ΝΟΜΟΘΕΤ.ΔΙΑΤΑΓΜΑ της 30/30 Απρ. 1946 Περί οργανώσεως και συντονισμού της παρακολουθήσεως και του ελέγχου των οργανισμών Κοινων. Πολιτικής. Εκυρώθη ως έχει δια του Ν.Δ. 1392 της 12/31 Δεκ. 1949 περί κυρώσεως του από 30 Απριλίου Ν.Δ/τος περί οργανώσεως και συντονισμού κ.λπ. Άρθρ.1.-1.Η παρακολούθησις, η εποπτεία και έλεγχος της λειτουργίας όλων των Οργανισμών Κοινωνικής Πολιτικής Νομικών Προσώπων Δημοσίου Δικαίου των υπαγομένων εις το Υπουργείον Εργασίας δηλουμένων εφεξής εν τω παρόντι δια του όρου «οργανισμοί» ενεργούνται και συντονίζονται υπό του Υπουργού Εργασίας. 2.Όργανα της παρακολουθήσεως των λεπτομερειών της εκτελέσεως της κοινωνικής πολιτικής και των επιτυγχανομένων εκάστοτε δι’ αυτής αποτελεσμάτων είναι οι υπάλληλοι εκάστου οργανισμού, όσοι κατά τας καταστατικάς εκάστου διατάξεις είναι τεταγμέναι δια την εποπτείαν, τον έλεγχον και την επιθεώρησιν από απόψεως διοικητικής και διαχειριστικής, και την συλλογήν και επεξεργασίαν στατιστικών στοιχείων, ως και τα ομοίων προορισμών συλλογικά όργανα των οργανισμών τούτων. 3.Από της ισχύος του παρόντος, πάντα τα όργανα της προηγουμένης παραγράφου – καλούμενα εφεξής «όργανα παρακολουθήσεως» – εξακολουθούντα να εξυπηρετούν τους οργανισμούς και διατηρούντα την ήν κέκτηνται ιδιότητα, εξαρτώνται απ’ ευθείας από το Υπουργείον Εργασίας. Οι υπάλληλοι παρακολουθήσεως υπάγονται εις την πειθαρχικήν εξουσίαν αποκλειστικώς του Υπουργείου, υπέχοντες τας ευθύνας υπαλλήλου τούτου, κατά τα λοιπά όμως διατηρούν την ιδιότητα και την μισθολογικήν ρύθμισιν των υπαλλήλων του οργανισμού τον οποίον εξυπηρετούν. Πάσα ενέργεια αφορώσα την υπηρεσιακήν κατάστασιν των υπαλλήλων παρακολουθήσεως (τοποθέτησις, μετάθεσις, προαγωγή, πειθαρχική δίωξις, απόλυσις κ.λπ.) αποφασίζεται εφεξής αποκλειστικώς από το Υπουργείον Εργασίας εφαρμοζομένης αναλόγως της διαδικασίας της ισχυούσης δια τους υπαλλήλους των εξωτερικών υπηρεσιών του Υπουργείου τούτου, χωρίς εκ τούτου οι υπάλληλοι παρακολουθήσεως να αποκτούν την ιδιότητα δημοσίων υπαλλήλων, αλλά παραμένουν γενικώς υπάλληλοι Νομικών Προσώπων Δημοσίου Δικαίου. 4.Πάσα έκφρασις γνώμης, πάσα ενέργεια και πάσα αναφορά των υπηρεσιών παρακολουθήσεως προς το Υπουργείον Εργασίας ανακοινούνται υποχρεωτικώς και προς τον οργανισμόν τον οποίον αφορούν. Άρθρ.2.-1.Πάσα απόφασις οιουδήποτε οργάνου οργανισμού αφορώσα οπωσδήποτε την υπηρεσιακήν κατάστασιν παντός παρέχοντος εργασίαν ή υπηρεσίας προς αυτόν, υπόκειται εις την έγκρισιν του Υπουργού Εργασίας άνευ της οποίας δεν ισχύει ουδ’ εκτελείται. Εξαιρετικώς προκειμένης ανάγκης χρησιμοποιήσεως υγειονομικού προσωπικού, επιτρέπεται εις περιπτώσεις επειγούσης φύσεως ειδικώς αιτιολογημένας, να ενεργήται από τα αρμόδια όργανα μεταβολή, τη προσυπογραφή του αμέσως αρμοδίου οργάνου παρακολουθήσεως, ζητουμένης συγχρόνως παρά του ενεργούντος οργάνου της εγκρίσεως του Υπουργού. 2.Οι ιατροί και δικηγόροι όσοι παρέχουν τας υπηρεσίας των προς οργανισμούς, συνεχίζοντες την άσκησιν του επαγγέλματός των εκτός του οργανισμού, λογίζονται διατελούντες προς τον οργανισμόν εις ειδικήν σχέσιν εμμίσθου εντολής μη υπαγόμενοι εις τας γενικάς διατάξεις τας θεσπισθείσας δια το προσωπικόν των οργανισμών. 3.Επαναφέρεται ισχύουσα δι’ όλους τους οργανισμούς η περί προσωρινής αποσπάσεως υπαλλήλων οργανισμών διάταξις του άρθρ. 5 παρ. 4 του Νόμ. 895/394/1937. Άρθρ.3.-Ως τακτική διαδικασία θεσπίσεως ασφαλιστικών διατάξεων επαναφέρεται δι’ όλους τους οργανισμούς η του άρθρ. 59 του Α. Νόμου «περί οργανισμού του Υπουργείου Εργασίας (543/1935) ως τούτο αυθεντικώς ηρμηνεύθη. Αι απαιτούμεναι τεχνικαί (οικονομικαί και αναλογιστικαί) γνωματέυσεις δύνανται να αντίθενται και εις καταλλήλου τεχνικης προπαιδεύσεως όργανα των υπηρεσιών παρακολουθήσως. Άρθρ.4.-1.Δύναται ο Υπουργός της Εργασίας όπως, εντός τριμήνου από της ισχύος του παρόντος, δι’ αποφάσεων αυτού δημοσιευομένων δια της Εφημερίδος της Κυβερνήσεως, προβαίνει εις διάφορον σύνθεσιν των Διοικητικών, Γνωμοδοτικών, και Εποπτικών Συμβουλίων και των πάσης φύσεως Επιτροπών αρμοδιότητος του Υπουργείου Εργασίας και των υπό τον έλεγχον αυτού υπαγομένων οργανισμών Κοινωνικής Πολιτικής, ως και να αντικαθιστά μέλη των Συμβουλίων τούτων και Επιτροπών, των τυχόν αντιθέτων διατάξεων μη εφαρμοζομένων. Η άνω διάταξις επανήχθη εν ισχύϊ δια του Ν.Δ. 229 της 14/16 Απρ. 1947 (κατωτ. αριθ. 6) επί ένα μήνα από της δημοσιεύσεως τούτου, είτα δια του Νόμ. 520 της 7/10 Ιαν. 1948 (κατωτ. αριθ. 7) επί τρίμηνον, προβλεφθείσης δι’ αυτού και της παγιοποιήσεως αυτών κατά την διαδικασίαν του άρθρ. 59 Α.Ν. 11 Νοεμ. 1935 (15.Αβ.2). Σελ. 47 284 Έλεγχος Οργανισμών Κοινωνικής Πολιτικής 15.Α.ε.4-5 Η θητεία των ούτω διοριζομένων λήγει την 31 Δεκ. 1946 εφαρμοζομένης πάντως της γενικώς ισχυούσης διατάξεως του άρθρ. 8 του υπ' αριθ. 694/1937, Α. Νόμου. Μέχρι της κατά τας προηγουμένας διατάξεις συγκροήτσεως των ως άνω Συμβουλίων και Επιτροπών και του διορισμού των μελών αυτών, παρατείνεται η θητεία των υφισταμένων κατά την δημοσίευσιν του παρόντος, αι δε μέχρι τούδε πράξεις τούτων αι σύμφωνοι προς τας διατάξεις των σχετικών Νόμων και καταστατικών είναι έγκυροι. 2.Η ισχύς των διατάξεων των άρθρ. 2 και 3 του υπ’ αριθ. 1022/46 Α. Νόμου ως ετροποποιήθησαν και συνεπληρώθησαν αναστέλλεται μέχρι της 31 Δεκ. 1946. 3.Δι’ ιδιαιτέρου «Κανονισμού Υπηρεσίας Παρακολουθήσεως» θεσπιζομένου κατά την τακτικήν διαδικασίαν θεσπίσεως ασφαλιστικών διατάξεων, μετά γνώμην των Διοικητικών Συμβουλίων πέντε εκ των σημαντικωτέρων Οργανισμών κοινωνικής πολιτικής οριζομένων υπό του Υπουργού Εργασίας δύναται να ορισθή ενιαίως η οργάνωσις, η λειτουργία, ο συντονισμός, ο έλεγχος των υπηρεσιών παρακολουθήσεως. 4.Δια Β.Δ/τος εκδιδομένου προτάσει του Υπουργού Εργασίας ορίζεται πάσα λεπτομέρεια αναγκαία δια την εκτέλεσιν του παρόντος, ούτινος η ισχύς άρχεται από της δημοσιεύσεως αυτού εις την Εφημερίδα της Κυβερνήσεως, θέλει δε υποβληθή προς κύρωσιν εις την μέλλουσαν να συνέλθη Βουλήν. 